Se vinde o mare bancă din România. Consiliul Concurenței a autorizat tranzacția și precizează că operațiunea nu va ridica probleme pentru concurența liberă de pe piața românească.
Este vorba despre First Bank. Conform celor mai recente informații, banca va fi preluată de Intesa Sanpaolo. Consiliul Concurenței și-a dat deja acordul pentru operațiune și se pare că alte probleme nu există.
Menționăm faptul că Intesa Sanpaolo este activă în principal în domeniul financiar-bancar. De altfel aceasta este societatea-mamă a grupului Intesa Sanpaolo. Iar pentru cei care nu știu, grupul este prezent deja în România.
Consiliul Concurenței precizează că Grupul Intesa este prezent în țara noastră prin intermediul subsidiarei române, Banca Comerciala Intesa Sanpaolo Romania S.A.
De cealaltă parte, First Bank este deja bine cunoscută la noi în țară, iar o mulțime de clienți au un cont deschis aici. Aceasta este o instituție de credit activă pe piața serviciilor financiar-bancare din România care operează o rețea de 40 de sucursale.
De asemenea, banca oferă servicii atât pentru persoane fizice, cât și pentru persoane juridice. Nu este clar ce se va întâmpla după ce această mare bancă din România se vinde. Totuși, Consiliul Concurenței promite că nu vor fi probleme.
Într-un comunicat transmis, sursa citată precizează că a fost realizată o analiză riguroasă înainte ca acordul unei astfel de tranzacții să fie dat. Și se pare că operațiunea nu ridică obstacole semnificative pentru concurența de pe piața românească.
În același timp, Consiliul Concurenței subliniază faptul că nu există nici îndoieli legate de compatibilitatea sa cu un mediu concurenței normal. Mai departe, decizia urmează să fie publicată pe site-ul autorității naționale de concurență.
„În urma analizei, Consiliul Concurenţei a constatat că această operațiune nu ridică obstacole semnificative în calea concurenţei efective pe piaţa romȃnească sau pe o parte substanţială a acesteia și că nu există îndoieli serioase privind compatibilitatea sa cu un mediu concurenţial normal.
Decizia va fi publicată pe site-ul autorităţii naționale de concurenţă, după eliminarea informațiilor cu caracter confidențial”, a transmis Consiliul Concurenței.